കോളജുകള് കേന്ദ്രീകരിച്ച് യുവതികളെ തീവ്രവാദത്തിലേക്ക് ആകര്ഷിക്കാന് ശ്രമം: സിപിഎം തിരുവനന്തപുരം: പ്രൊഫഷണല് കോളജുകള് കേന്ദ്രീകരിച്ച് യുവതികളെ തീവ്രവാദ ആശയങ്ങളിലേക്ക് ആകര്ഷിക്കാന് ബോധപൂര്വമായ ശ്രമം നടക്കുന്നുണ്ടെന്ന് സിപിഎം. പാര്ട്ടി സമ്മേളനങ്ങളുടെ ഉദ്ഘാടന പ്രസംഗം സംബന്ധിച്ച് നല്കിയ കുറിപ്പിലാണ്, പരാമര്ശം. പാലാ ബിഷപ്പിന്റെ വിവാദമായ നര്ക്കോട്ടിക് പ്രസംഗത്തിനു മുമ്ബു തയാറാക്കിയ കുറിപ്പിലാണ്, സമാനമായ ആശയം ഇടംപിടിച്ചത്. ബ്രാഞ്ച്, ലോക്കല് സമ്മേളനങ്ങളിലെ ഉദ്ഘാടന പ്രസംഗം സംബന്ധിച്ച് തയാറാക്കി നല്കിയതാണ് കുറിപ്പ്. ഇതില് ന്യൂനപക്ഷ വര്ഗീയത എന്ന തലക്കെട്ടിന് കീഴിലാണ് ഇതേക്കുറിച്ചുള്ള പരാമര്ശമുള്ളത്. പ്രൊഫഷണല് കോളജുകള് കേന്ദ്രീകരിച്ച് വിദ്യാസമ്ബന്നരായ യുവതികളെ തീവ്രവാദ വഴിയിലേക്ക് ചിന്തിപ്പിക്കുന്നതിനുള്ള ബോധപൂര്വമായ ശ്രമങ്ങള് നടന്നുവരുന്നുണ്ടെന്നും ഇക്കാര്യത്തില് പ്രത്യേകമായി ശ്രദ്ധിക്കണമെന്നാണ് കുറിപ്പില് ചൂണ്ടിക്കാണിക്കുന്നത്. സംഘപരിവാര് നടത്തുന്ന പ്രവര്ത്തനങ്ങള് ന്യൂനപക്ഷ വിഭാഗങ്ങളില് അരക്ഷിതാവസ്ഥ ഉണ്ടാക്കിയിട്ടുണ്ട്. മുസ്ലീം സംഘടനകളിലെല്ലാം നുഴഞ്ഞുകയറി പ്രശ്നങ്ങള് സൃഷ്ടിക്കാന് തീവ്രവാദ രാഷ്ട്രീയക്കാര് ശ്രമിച്ചുകൊണ്ടിരിക്കുന്നു. ഇസ്ലാമികരാഷ്ട സ്ഥാപനത്തിനായി പ്രവര്ത്തിക്കുന്ന ജമാ അത്തെ ഇസ്ലാമി അതിന്റെ ആശയപരമായ വേരുകള് മുസ്ലീം സമൂഹത്തിലും പൊതുസമൂഹത്തിലും വ്യാപിപ്പിക്കുന്നതിനുള്ള ശ്രമങ്ങള് നടത്തുന്നു. പൊതുവേ വര്ഗീയ ആശയങ്ങള്ക്ക് കീഴ്പ്പെടാത്ത ക്രൈസ്തവ വിഭാഗത്തിലും ചെറിയൊരു വിഭാഗം ഇത്തരത്തിലുള്ള പ്രവര്ത്തനത്തിലേക്ക് പോകുന്നുണ്ടെന്നും ക്രൈസ്തവ വിഭാഗത്തെ മുസ്ലീം വിഭാഗത്തിന് എതിരാക്കാനുള്ള ബോധപൂര്വമായ ശ്രമങ്ങള് നടക്കുന്നുണ്ടെന്നും കുറിപ്പില് പറയുന്നു. ക്ഷേത്രക്കമ്മറ്റികള് കേന്ദ്രീകരിച്ച് ബിജെപിയും സംഘപരിവാറും സ്വധീനം വര്ധിപ്പിക്കാന് ശ്രമിക്കുന്നുണ്ട്. ഇക്കാര്യത്തിലും ജാഗ്രത പാലിക്കണമെന്ന് കുറിപ്പില് പറയുന്നു.